El Tívoli rep La famille Bélier en una nova vesprada de Cinema en Valencià
2025-07-24

El dimecres 27 d’abril a les 20 hores les portes del Centre Cultural Tívoli tornen a obrir-se per a La famille Bélier (La família Bélier), una excepcional pel·lícula de Cinema en Valencià. Les entrades, gratuïtes, podran arreplegar-se en el propi Tívoli des d’una hora abans de la projecció en la taquilla del citat espai municipal.

Pel·lícula que es projectarà en versió original subtitulada en valencià, conta la història de la família Bélier, els membres de la qual són tots sordmuts, a excepció de Paula, de 16 anys. Ella farà d’intèrpret dels seus pares, especialment en tot el referent al funcionament de la seua granja familiar. Un dia, enfadada amb el seu professor de música, decideix preparar-se per a una audició lluny de la seua casa.

En el mes de maig, els dies 4 i 18, es projectaran Jurassic World i Futatsume no mado (Aigües tranquil·els) també a les 20 hores.

La campanya de Cinema en Valencià, arriba a Burjassot gràcies a la col·laboració de l’Agència de Promoció del Valencià, dirigida per la regidora Maria Viu, i l’Institut Municipal de Cultura i Joventut, amb el patrocini de la Universitat de València, des del Servei de Política Lingüística.